laion/Wikipedia-Exotic huggingface dataset:
Flatheadi maakond

Flatheadi maakond (Flathead County) on maakond USA-s Montana osariigis. Geograafilised koordinaadid on 48°29' N, 114°02' W. Maakonna halduskeskus ja suurim linn on Kalispell. Maakonna pindala on 13 613 km², millest 409 km² moodustab veepindala. Elanike arv oli 2010. aasta rahvaloenduse järgi 90 928. Aastal 2000 oli elanike arv 74 471. East Kootenay piirkondlik omavalitsus (põhjas) Glacieri maakond (idas) Pondera maakond (idas) Tetoni maakond (idas) Lewis and Clarki maakond (kagus) Powelli maakond (kagus) Missoula maakond (kagus) Lake'i maakond (lõunas) Sandersi maakond (edelas) Lincolni maakond (läänes) Flatheadi maakond moodustati 1893. aastal. 1920. aastal elas maakonnas üle 60 000 inimese ja 1960. aastal oli see osariigi rahvarohkeim maakond. Pacific Northwest Trail (osa) Flatheadi metsakaitseala (osa) Glacieri rahvuspark (osa) Kootenai metsakaitseala (osa) Lolo metsakaitseala (osa) Lost Trail National Wildlife Refuge Flatheadi maakonna koduleht (inglise keeles)
Kesk-Aafrika Vabariigi lipp

Kesk-Aafrika Vabariigi lipp on Kesk-Aafrika Vabariigi ametlik lipp. Lipp võeti kasutusele 1. detsembril 1958. Selle kujundas tollal Oubangui-Chari nime all Prantsusmaa kolooniaks olnud maa esimene autonoomiaaegne president Barthélemy Boganda. Lipuvärvid moodustavad kombinatsiooni prantsuse trikoloorist ja panaafrika värvidest. Punane värv sümboliseerib vabaduse eest valatud verd, sinine aafriklasi ja vabadust, valge eurooplasi ja rahu, roheline mulatte ja lootust ning kollane aasialasi ja sallivust. Kollane täht lipu vasakus ülanurgas tähistab Aafrika iseseisvust ja ühtsust. Kesk-Aafrika Vabariigi vapp
Sulhan Gvelesiani

Sulhan Gvelesiani (gruusia keeles სულხან გველესიანი; sündinud 27. detsembril 1970 Thbilisis) on gruusia ooperisolist. Elulugu
Murom

Murom (vene Муром) on linn Venemaa Vladimiri oblastis, Oka jõe vasakul kaldal. Geograafilised koordinaadid on 55°34' N, 42°02' E. 9. sajandil oli linn idaslaavlaste idapoolseim asula soome-ugri rahva muromate maal. Esmamainitud Nestori kroonikas 862. aasta kohal. 1097. aastast oli Muromi-Rjazani vürstiriigi pealinn. 15. sajandil liideti Moskva vürstiriigiga. Elanike arv 2020. aasta alguses oli 106 984, 2005. aastal oli 123 600. Most, Tšehhi Babrujsk, Valgevene Vladimir Zworykin, vene päritolu USA leiutaja, keda sageli nimetatakse televisiooni leiutajaks Nikita (Dobronravoff), teoloog, jutlustaja ning publitsist Aleksei Prokurorov, vene murdmaasuusataja ja treener Nikolai Kormašov, Eesti maalikunstnik Q126684906
Custeri maakond (Montana)

Custeri maakond (Custer County) on maakond USA-s Montana osariigis. Geograafilised koordinaadid on 46°27' N, 105°58' W. Maakonna halduskeskus ja suurim linn on Miles City. Maakonna pindala on 9824 km², millest 26 km² moodustab veepindala. Elanike arv oli 2010. aasta rahvaloenduse järgi 11 699. Aastal 2000 oli elanike arv 11 696. Prairie maakond (põhjas) Falloni maakond (idas) Carteri maakond (kagus) Powder Riveri maakond (lõunas) Rosebudi maakond (läänes) Garfieldi maakond (loodes) Custeri maakond moodustati 1882. aastal. Maakond on saanud nime George Armstrong Custeri järgi. Custeri maakonna koduleht (inglise keeles)
Lancasteri maakond (Nebraska)

Lancasteri maakond (Lancaster County) on maakond USA-s Nebraska osariigis. Geograafilised koordinaadid on 40°78' N, 96°69' W. Maakonna halduskeskus ja suurim linn on Lincoln. Maakonna pindala on 2194 km², millest 21 km² moodustab veepindala. Elanike arv oli 2010. aasta rahvaloenduse järgi 285 407. Aastal 2000 oli elanike arv 250 291. Saundersi maakond (põhjas) Cassi maakond (kirdes) Otoe maakond (kagus) Johnsoni maakond (kagus) Gage'i maakond (lõunas) Saline'i maakond (edelas) Sewardi maakond (loodes) Butleri maakond (loodes) Lancasteri maakond moodustati 1859. aastal. Maakond on saanud nime George Armstrong Custeri järgi. Lancasteri maakonna koduleht (inglise keeles)
Douglase maakond (Nebraska)

Douglase maakond (Douglas County) on maakond USA-s Nebraska osariigis. Geograafilised koordinaadid on 41°30' N, 96°15' W. Maakonna halduskeskus ja suurim linn on Omaha. Maakonna pindala on 2194 km², millest 21 km² moodustab veepindala. Elanike arv oli 2010. aasta rahvaloenduse järgi 285 407. Aastal 2000 oli elanike arv 250 291. Dodge'i maakond (loodes) Washingtoni maakond (põhjas) Pottawattamie maakond (idas) Sarpy maakond (lõunas) Saundersi maakond (läänes) Douglase maakond moodustati 23. novembril 1854. aastal. Maakond on saanud nime USA senaatori Stephen A. Douglase järgi. Douglase maakonna koduleht (inglise keeles)
Lancasteri maakond

Lancasteri maakond on maakond mitmes Ameerika Ühendriikide osariigis: Lancasteri maakond Lõuna-Carolinas Lancasteri maakond Nebraskas Lancasteri maakond Pennsylvanias Lancasteri maakond Virginias
Rahvusvaheline aatomiaeg

Rahvusvaheline aatomiaeg, lühend TAI (prantsuse k sõnadest Temps Atomique International), on aatomiaja skaala, mille puhul aja mõõtmine põhineb elektromagnetvõnkumistel, mida kiirgavad aatomid siirdumisel ühest energiaseisundist teise. Aatomiaja ühikuna defineeris Rahvusvaheline Vihtide ja Mõõtude Büroo (Bureau international des poids et mesures) 1967. aastal aatomisekundi, mis on ka SI ajaühik. Aatomisekund on tseesium-133 põhiseisundi kahe ülipeenstruktuurilise energianivoo vahelisele siirdele vastava kiirguse 9 192 631 770-kordne periood. Rahvusvahelise aatomiaja täpsuseks saadakse 270 aatomkella keskmisena 2 × 10‒12. TAI64
Efemeriidiaeg

Efemeriidiaeg on ühtlaselt kulgev aeg, mille alusel koostatakse efemeriidid ehk astronoomilised kalendrid. Efemeriidiaja ühiku ‒ efemeriidisekundi ‒ pikkus on 1/31556925,9747 troopilisest aastast 1900. Efemeriidiaja mõistet hakati rakendama 1960. a, pärast Maa pöörlemise ebakorrapärasuste avastamist. Alates 1972. aastast asendab efemeriidiaega rahvusvaheline aatomiaeg. Aeg
Tindimurru rauasulatuskoht

Tindimurru rauasulatuskoht on muistne rauasulatuskoht Jõgeva maakonnas Pataste külas. Rauasulatuskoht avastati 1985. aastal, kui ala uuris Jüri Peetsi arheoloogiarühm. Tindimurru rauasulatuskoht on Eesti üks vanimaid, ja on tehtud kindlaks, et seda kasutati ajavahemikul 1. sajand eKr – 2. sajand pKr. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 598. Tindimurru rauasulatuskoht kultuurimälestiste riiklikus registris
Willoch

Willoch on perekonnanimi. Kåre (Isaachsen) Willoch (sündinud 1928), Norra poliitik Odd Isaachsen Willoch (1885–1940), Norra mereväeohvitser Herman Willoch (1892–1968), Norra maalikunstnik Erik Willoch (1922–1991), Norra vandeadvokaat, jurist ja riigiametnik Ingrid I. Willoch (sündinud 1943), Norra poliitik Jan Willoch (1924–2001), Norra tehaseomanik ja poliitik Johan Willoch Erichsen (1842–1916), Norra teoloog ja piiskop Peter Willoch (sündinud 1983), Norra sportlane Sigurd Willoch (1903–1991), Norra kunstiajaloolane
Tsütokroomid

Tsütokroomid (kreeka keeles cytos 'rakk' ja chroma 'värv') on enamiku päristuumsete organismide ning paljude prokarüootide endoplasmaatilises retiikulumis ja raku mitokondri sisemembraanides olevad kromoproteiinide hulka kuuluvad heemvalkude kompleksid, mis osalevad rakkude hingamisahelas (ühes elektronide transpordiahelas), toimivad rakusiseste biokatalüsaatoritena, moodustavad kollaseid koepigmente ning redokssüsteeme. Lühendina kasutatakse ka terminit CYT. Tsütokroomid jaotatakse prosteetilise rühma omaduste ja neeldumismaksimumide alusel järgmistesse klassidesse: tsütokroom a ehk CYTA (ka cyt-a, cyta); tsütokroom b ehk CYTB (ka cyt-b, cytb); tsütokroom c ehk CYTC (ka cyt-c, cytc); tsütokroom d ehk CYTD (ka cyt-d, cytd). Üksikuid tsütokroomirühmade liikmeid tähistatakse klassile lisatavate alaindeksitega, näiteks tsütokroom b562 (Escherichia coli).  Pikemalt artiklis Ensüümid Mitmed tsütokroomid toimivad ka ensüümidena, nagu tsütokroomoksüdaas (inglise keeles cytochrome-c oxidase) (EC 1.9.3.1), näiteks cytaa3- on inimkeha hingamisahela terminaalne ensüüm; L-laktaadi dehüdrogenaas (inglise keeles L-lactate dehydrogenase (EC 1.1.2.3); tsütokroom P450 (inglise keeles cytochrome P-450) (EC 1.4.14.1). 1884. aastal kirjeldas C. A. McMunn selgroogsetel ja selgrootutel leiduvaid lihasepigmente ja hingamispigmente; 1920. aastal taasavastas Venemaal sündinud poola päritolu inglise entomoloog David Keilin need hingamispigmendid ehk rakupigmendid ja klassifitseeris need heemvalkudeks; 1925. aastal võttis David Keilin kasutusele mõiste "tsütokroom" (inglise keeles cytochrome), kirjeldamaks algselt putukatel, hiljem ka muude loomade kudedes, taimedes, pärmides ja bakterites leitud hingamispigmente. Tsütokroom P450 Tsütokroom P450 2C19 Tsütokroom P450 2D6 Tsütokroom P450 3A4 Tõlkijad Katrin Rehemaa, Sirje Ootsing, Laine Trapido. Meditsiinisõnastik, ISBN 9985-829-55-7 Eiji Itagaki, Lowell P. Hager, "Studies on Cytochrome b562 of Escherichia coli. I. PURIFICATION AND CRYSTALLIZATION OF CYTOCHROME b562", August 25, 1966 The Journal of Biological Chemistry, 241, 3687-3695., https://web.archive.org/web/20170414012659/http://www.jbc.org/content/241/16/3687.short Veebiversioon (vaadatud 22.07.2013) McDonnell, Anne M.; Dang, Cathyyen H. "Basic Review of the Cytochrome P450 System". Journal of the Advanced Practitioner in Oncology. 4 (4): 263–268. McMunn,C. A. (1884): "On myohaematin, an intrinsic muscle-pigment of vertebrates and invertebrates, on histohaematin, and on the spectrum of the suprarenal bodies.", In: Proceedings of the Physiological Society. Bd. 5, S. XXIV-XXVI. PMC, J Physiol. 1885 February; 5(4-6): xix–xxvi., PMCID: PMC1485163, [1] Shain-Dow Kung, Shang-Fa Yang, "Discoveries in Plant Biology", Volume 32, world Scinetific Publishing Co, lk 275, 2000, ISBN 981-02-3882-7, Google´i raamatu osaline veebiversioon (vaadatud 22.07.20139 E. C. Slater, Keilin, Cytochrome, and the Respiratory Chain, 2003, The Journal of Biological Chemistry, 278, 16455-16461. Veebiversioon (vaadatud 22.07.20139 Nomenclature Committee of the International Union of Biochemistry (NC-IUB): Nomenclature of Electron-Transfer Proteins.
Spionaaž (album)

"Spionaaž" on ansambli Agent M 2007. aastal ilmunud album. On maksud maksmata Väike Tüdruk Su ilus nina 7 Surmapattu Painaja Araablane New Yorgis Kaugel maal Kolm kuuli Olen hull Šokolaad Õnnetus loomaaias Väike tüdruk - Spionaatika remiks (Jarmo "Chopper" Nuutre)
Torpeedokaater

Torpeedokaater on väike kiirekäiguline sõjalaev (sõjandusotstarbeline kaater või kiirkaater), mille põhirelvastuse moodustavad pealveelaevade hävitamiseks mõeldud torpeedod. Torpeedokaatrid on tänapäevaks enamasti kasutusest maha võetud seoses rakettrelvastuse ja raketikaatrite arenguga. Esimesed kiired ja efektiivsed torpeedokaatrid võeti kasutusele esimese maailmasõja ajal ning neid kasutati kuni teise maailmasõja lõpuni. Viimased seeriatorpeedokaatrid valmistati Nõukogude Liidus 1970. aastatel.
Veikko Lehto

Veikko Lehto (sündinud 27. veebruaril 1969) on eesti klahvpillimängija ja muusikaõpetaja. Ta on olnud Kuressaare Lions-klubi president. 2017 Saare maakonna teenetemärk Raul Vinni, Kuressaare Lions klubi toetas puudega lapsi, Saarte Hääl, 23. november 2010 Ivika Laanet, Rein Orn ja Veikko Lehto hakkavad muusikakooli õpetajateks, Saarte Hääl, 29. mai 2013
George Sadowsky

George Sadowsky (sündinud 30. septembril 1936 Novotšerkasskis) on ameerika arvutiteadlane, kes on tuntud tänu tegevusele Interneti edendamisel kogu maailmas, eelkõige arengumaades. George Sadowsky koduleht PUNKCAST#33 - 'The Future of The Internet' ISOC-NY webcast - NYU - Jan 17 2000 (MP3-fail)
Jüri Leiten

Jüri Leiten (sündinud 19. märtsil 1965 Kiviõlis ) on eesti trompetist ja dirigent. Aastal 1998 asutas ta Estonian Dream Big Bandi, kus tegutses trompetisti ja dirigendina. Lisaks on Leiten teinud koostööd Tallinna Kammerorkestri, Hortus Musicuse Akadeemilise Orkestriga ning Leedu ja Läti kammerorkestritega. Aastast 1991 mängis Leiten trompetit ansamblis Modern Fox. Jüri Leiten oli aastatel 1994–2000 Võsu muusikapäevade korraldaja ja 2005–2010 Birgitta festivali üks peakorraldajaid. Ta on kuulunud ka Eesti Muusikanõukogu juhatusse (2003–2010) ja osalenud Leigo järvemuusika festivali korraldavas toimkonnas. Aastatel 2010–2018 oli Jüri Leiten Eesti Kontserdi direktor. Alates 2019. aasta veebruarist on ta Eesti Kontserdi Peterburi Jaani kiriku kontserdisaali juht. Aastast 2020 on ta Sihtasutuse Eesti Rahvuskultuuri Fond tegevjuht. 2000 Eesti Kultuurkapitali helikunsti sihtkapitali aastapreemia (Estonian Dream Big Bandi rahvusvaheliselt arvestatavale tasemele viimine) Tema abikaasa on Lea Leiten. Biograafia Eesti Muusika Infokeskuse veebis
Jun Murai

Jun Murai (jaapani keeles 村井 純 Murai Jun; sündinud 29. märtsil 1955 Jaapanis Tokios) on jaapani arvutiteadlane, tuntud ka kui "Jaapani Interneti isa". "村井純とは - はてなダイアリー" (Japanese). Hatena. Vaadatud 22. juuli 2013.{{cite web}}: CS1 hooldus: tundmatu keel (link) Jun Murai
Maria Ulfsak-Šeripova

Maria Ulfsak-Šeripova (sündinud 1981 Tallinnas) on filmiajakirjanik ja -kriitik. Ta on lõpetanud 2003. aastal Tartu Ülikooli ajakirjanduse ja suhtekorralduse erialal ning saanud magistrikraadi filmi- ja teleuuringute erialal Warwicki Ülikoolis Inglismaal. Maria Ulfsak-Šeripova töötab Eesti Filmi Instituudis.[viide?] Ta on varem töötanud Eesti Ekspressi filmitoimetajana ning väljaande Estonian Film toimetaja ja kaasautorina. Ta on olnud filmi- ja kaastootmisturu Industy@Tallinn & Baltic Event programmide koostaja, osalenud Eesti Kultuurkapitali ja Eesti Filmi Instituudi eksperdikomisjonides, PÖFFi programmikomisjonides ning rahvusvahelise filmifestivali FIPRESCI žüriis. Ta on Eesti Filmiajakirjanike Ühingu liige. 2012. aastal toimunud British Film Institute'i kõigi aegade olulisimate filmide hääletusel hääletas ta muuhulgas järgmiste filmide poolt: "Maria Brauni abielu", "Kodanik Kane", "Tagaaken", "Andrei Rubljov", "Tokyo lugu", "Antikristus", "Torino hobune" ja "Pulp Fiction". 2016 Aasta filmiajakirjanik 2021 Aasta filmiajakirjanik Maria Ulfsak-Šeripova on Lembit Ulfsaki tütar, Juhan Ulfsaki poolõde, tema õde on tekstiilikunstnik Johanna Ulfsak. Ta on abielus helilooja Sten Šeripoviga, 2013. aasta seisuga oli neil kaks last. "British Film Institute, 2012". Originaali arhiivikoopia seisuga 28. mai 2013. Vaadatud 22. juulil 2013. "Ulfsak-Šeripovi dünastia sai täiendust", Õhtuleht, 27. september 2013. DELFI teemaleht - Maria Ulfsak-Šeripova Tristan Priimägi, "Millest mõtleb aasta filmiajakirjanik?", Sirp, 7. jaanuar 2022
Margit Tõnson

Margit Tõnson (sündinud 1978 Jõgeval) on eesti kultuuriajakirjanik. Tema artikleid, sealhulgas teatri- ja filmikriitikat, on ilmunud peamiselt Eesti Ekspressis, kus on töötanud toimetajana[viide?]. Tõnson on õppinud Tallinna Ülikoolis filmiteadust[viide?] ja Eesti Humanitaarinstituutis kultuuriuuringuid[viide?]. Oli aastatel 2005–2007 üks PÖFF-i programmi koostajatest.[viide?] Tema lemmikfilmide hulka kuuluvad näiteks "Laineid murdes", "Hirm närib hinge seest", "Peegel", "Persona" ja "Mulholland Drive". 2006 Aasta filmiajakirjanik "British Film Institute, 2012". Originaali arhiivikoopia seisuga 1. juuni 2013. Vaadatud 22. juulil 2013. DELFI teemaleht – Margit Tõnson
Peitleid

Peitleid on maast, veekogust, hoonest või mujalt leitud muistsed esemed, mis minevikus võisid sinna olla peidetud või ka lihtsalt olla säilinud oma tavalises kohas. Hinnalisi materjale, nt väärismetalle, sisaldavat peitleidu nimetatakse aardeleiuks. Mustmätta peitleid Erra-Liiva peitleid Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 408.
Maidla aardeleid

Maidla aardeleid (ka Maidla hõbeaare) on aardeleid, mis 1974. aastal leiti Märjamaa vallast Maidla liivakarjäärist. See on Eesti üks suuremaid aardeleide. Aardeleid sisaldas 1,8 kg hõbedast esemeid: 2 hõbedakangi, 2 hõbekaelavõru, helmeid, naast ja 1092 münti. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 325.
Kardla aardeleid

Kardla aardeleid on aardeleid, mis 1911. aastal leiti Tartust loodes asuva Kardla küla põllult. Aardeleid sisaldas keskmisest rauaajast ehk 6. sajandist pärinevaid, peamiselt hõbeehteid. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 198.
Tehumardi peitleid

Tehumardi peitleid on peitleid Saaremaalt. Peitleid on ainulaadne, sest sisaldab nooremast pronksiajast (umbes 8. sajand eKr) pärinevaid pronksesemeid. Arvatakse, et need esemed on pärit Skandinaaviast, kust need toodi siia pronksivalajatele tooraineks. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 596.
Piilsi peitleid

Piilsi peitleid on peitleid, mis 1930. aastal leiti Piilsi jõe suudme lähedalt. Peitleid sisaldas 5. sajandist pärinevaid pronks- ja raudesemeid. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 412.
Thomas Gordon

Thomas Gordon (11. märts 1918 – 26. august 2002) oli USA psühholoog. Ta propageeris aktiivset kuulamist, mina-sõnumeid ja III meetodit konfliktide lahendamiseks. Tema lähenemist suhtlemisele nimetatakse Gordoni meetodiks. Parent Effectiveness Training. The Proven Program for Raising Responsible Children, 1970. Eesti keeles: Tark lapsevanem: Kuidas luua ja säilitada oma lapsega terviklik suhe, Väike Vanker 2003, tõlkinud Liisa Kiik ja Liis Riikoja. ISBN 9789985941164. koos Noel Burchiga, Teacher Effectiveness Training, 1974. Eesti keeles: Õpetajate kool: Kuidas tunda ennast õpetajana paremini, Väike Vanker 2003, tõlkinud Hegi Soosaar ja Annika Kupits, toimetaja Margit Kiisler. ISBN 9789985975732.
Thomas Gordon (täpsustus)

Thomas Gordon on olnud mitme tuntud inimese nimi: Thomas Gordon, šoti päritolu Venemaa admiral (suri 1741) Thomas Gordon, šoti publitsist (suri 1750) Thomas Gordon, USA psühholoog (1918–2002) Thomas Gordon, šoti filosoof ja matemaatik
Projekt 1234

Projekt 1234 tüüpi korvett, täiendnimega Ovod (vene keeles Овод) ehk väike raketilaev (vene keeles Малый ракетный корабль; NATO klassifikatsiooniga Nanuchka) on Nõukogude Liidus valmistatud ja seni Vene mereväe relvastuses olev sõjalaev. Klassifitseeritav, kui korvett, kuid relvastatud ka rakettidega pealveelaevade vastaseks võitluseks. Valmimisel oli tegemist seni tugevaima relvastusega korvettidega maailma mastaabis. Tunda on andnud negatiivsena kõrge raskuskese, mis põhjustab suurt kõikumist külglaines. Ehitamine lõpetati 1992. Täna on Vene mereväe kasutuses veel kuni 14 seda tüüpi alust, millest 4 paiknevad ka Läänemerel Balti laevastiku koosseisus. Raketilaevad on osalenud erinevates relvakonfliktides. Muuhulgas uputas või vigastas üks neist väidetavalt Venemaa-Gruusia sõja käigus 10. augustil 2008 Mustal merel toimunud vastasseisus Gruusia sõjalaeva. 1234 – algversioon – 17 tk 1234-E – ekspordiversioon muudetud relvastusega – 10 tk 1234-EM – ekspordiversioon Alžeeria mereväele 1234.1 – täiustatud ja põhiline kasutusse jäänud versioon – 19 (+1) tk 1234.7 – eksperimentaalne ümber ehitatud versioon – 1 tk Projekt 1241 – sarnane väiksem vene sõjalaev.
13. aastatuhat eKr

Sündmused maailmas • Aastate loend • Aasta päevad ◄ | 14. aastatuhat eKr | 13. aastatuhat eKr | 12. aastatuhat eKr | ► 13. aastatuhat eKr ehk kolmeteistkümnes aastatuhat eKr on ajavahemik, mis algas 1. jaanuaril 13000 eKr ja lõppes 31. detsembril 12001 eKr. ... Jaapanis algas Jōmoni periood ... ... ...
Riigiküla asulakohad

Riigiküla asulakohad on muistsed asulakohad, mis asuvad Ida-Virumaal Narva–Narva-Jõesuu maanteest läänes Tõrvajõe lähedal. Piirkonnast on leitud mitu asulakohta. Aastatel 1951–1953 avastas Niina Gurina töörühm kolm asulakohta. 1990. aastatel uuris ala Aivar Kriiska töörühm ja avastas mitu uut asulakohta. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 481. N. N. Gurina. Iz istorii drevnih plemen zapadnyh oblastej SSSR. Leningrad, 1967 A. Kriiska. Corded Ware Culture Sites in North-Eastern Estonia. Muinasaja Teadus, 2000, 8 Riigiküla asulakohad kultuurimälestiste riiklikus registris
Kate Grenville

Kate Grenville (sündinud 14. oktoobril 1950 Sydneys) on Austraalia kirjanik. Tema teostest on eesti keelde tõlgitud "Salajane jõgi" (originaalis "The Secret River", ilmunud aastal 2005), ilmunud aastal 2009 kirjastuse Eesti Raamat väljaandel, tõlkinud Indra Feldman. Teine raamat "Sarah Thornhilli lugu" (originaalis "Sarah Thornhill", ilmunud aastal 2011) on eelmise järg ning on ilmunud sarjas "Nüüdisromaan" aastal 2013 Maia Planhofi tõlkes. 2010 – Uus-Lõuna-Walesi Ülikooli audoktor
Raatvere asulakoht

Raatvere asulakoht on asulakoht Tartumaal Peipsiääre vallas Raatvere külas. Vanimate leidude vanus ulatub 1. aastatuhande lõppu. Asulakohast kagus paikneb maa-alune kalmistu (Kalmemägi), mille piiresse jääb ka rauasulatuskoht. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 455. Rauasulatuskoht kultuurimälestiste riiklikus registris, vaadatud 21.02.2018. Raatvere asulakoht kultuurimälestiste riiklikus registris
Valma asulakoht

Valma asulakoht on muistne asulakoht Võrtsjärve läänerannikul. Valma lõunaservas Võrtsjärve eenduval Saba nurgal[viide?] on neoliitikumi asulakoht 3. aastatuhandest eKr. Arheoloogilised kaevamised toimusid 1950 ja 1953–1955 Lembit Jaanitsa juhendamisel. Leidudest suurim oli haud, milles oli protolaponoidset tüüpi mehe ja naise luustik. Mehe luustiku järgi rekonstrueeris Mihhail Gerassimov "Valma mehe" büsti.[viide?] Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 643. Valma asulakoht kultuurimälestiste riiklikus registris
Komooride lipp

Komooride lipp on Komooride ametlik lipp. Praegune Komooride riigi- ja rahvuslipp võeti kasutusele 7. jaanuaril 2002. Lipp sarnaneb Mauritiuse ja Seišellide lipuga. Sellel on ühendatud horisontaalsete laidudena Ndzwani, Mwali ja Mayotte'i lipuvärvid. Vardapoolses osas on aga islami tunnusena roheline kolmnurk, valge kuusirp ja neli valget viisnurkset tähte. Kuigi riik koosneb kolmest saarest, Ngazidja, Ndzwani ja Mwali, tähistab neljas täht Prantsusmaale kuuluvat Mayotte. Sellega väljendatakse soovi ühendada kõik neli saart ühtseks riigiks. Lipu värvide toonid on roheline PMS 363C, kollane PMS 123C, punane PMS 186C ja sinine PMS 285C. Oma lipud on ka Ngazidjal – sinine kangas, millel valge poolkuu ja neli viisnurkset tähte, Ndzwanil – punane kangas, mille keskel valge käsi ja poolkuu ning Mwalil – kollane kangas, mille vardapoolsel osal on must vertikaalne laid, kollase välja keskel on aga valge viisnurkne täht ning poolkuu. 1963. aastal võeti Prantsusmaa autonoomse piirkonnana kasutusele roheline lipp, mille vardapoolses ülanurgas oli valge poolkuu ning kanga poolitasid diagonaalselt paigutatud neli valget viisnurkset tähte. Kui Komoorid iseseisvusid 1975. aastal siis võeti see lipp ka riigi tunnusena kasutusele. Selle lipu iga iseseisva riigi tunnusena jäi aga lühikeseks, juba kuu aega hiljem toimunud riigipöörde käigus vahetati see lipp välja. Uus lipp oli jagatud kaheks horisontaalseks väljaks, punane ehk ülemine väli oli laiem ja alumine roheline kitsam. Punase laiu vardapoolses osas olid eelmiselt lipult pärit valged poolkuu ja neli tähte. 1978. aastal eemaldati lipult punane väli ning poolkuu ja tähed paigutati rohelise välja keskele. 1992. aastal muudeti lippu sellega, et poolkuu pöörati selili. Nii sarnanes uus plagu Mauritaania lipuga, erinevuseks oli tähtede arv. Aastatel 1996–2002 oli poolkuu lipul jälle püstises asendis. Vardapoolsesse ülanurka oli lisatud araabiakeelne kiri "Allah" ja lehvi allnurka "Muhamed". Komooride vapp Komooride lipp andmebaasis Flags of the World (inglise keeles)
Olustvere asulakoht

Olustvere asulakoht on muistne asulakoht, mis asub Olustvere mõisa pargi idaservas. Asulakohta uuriti aastatel 1978–1985 Ain Lavi, Valter Langi jt eestvõttel. Asulakoha kultuurkihi vanimad leiud olid 1. aastatuhande keskpaigast. 1978. aastal kaevati aednikumaja lähistelt välja kaks Olustvere aardeleidu, millest esimene sisaldas hõbemünte 9.–11. sajandist ja teine ligi 7000 hõbemünti 14. sajandist. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 379. Ilmar Jõesoo – mees, kes leiab rahapadasid, www.maavald.ee, 11.09.10222 (2009) Olustvere asulakoht kultuurimälestiste riiklikus registris